《奉命祭告泗州祖陵感思高皇功德之大恭赋》
明代·杨起元

明明我祖迈羲轩，圣德神功岂有前。天地不知高厚极，图书重与洛河诠。

显谟已入诸司掌，精蕴还须识大贤。典礼微臣何以颂，惟勤稽首祝尧年。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。